De fleste af os kender nok den folkelige poesi, der står skrevet på mange toiletvægge rundt om i det ganske danske land.

Men nu flyttes lokumslyrikken fra det lille hus til den store scene. Svendborg Museum har nemlig valgt at udstille de lumre, upassende og platte skriblerier, som pryder toiletterne på Svendborg værft, der lukkede i 2001.

- Det er de vildeste, obskøne tegninger blandet med referencer til livet på værftet, og det er det, der gør dem så sindssygt interessante; de er jo en indgang til arbejdskulturen og livet på værftet, fortæller Nils Valdersdorf Jensen, der er museumsinspektør på Svendborg Museum.

Læs også : Toiletpoesi skal på museum

Svendborg Museum arbejder også på at lave en mere generel udstilling om det gamle værft.